  Туспуктэм: Константин Вознесенских Наталия Сильвестрова Удмуртиын  анай-атайтэк кылем 400-лэсь трос нылпиос 2023-тӥ арпумозь улон интыя югдурзэ умоятыны быгатозы. Со сярысь элькун тӧролэн но кивалтэтлэн пресс-службазы ивортӥз. Федерал центрен тупанкылъя туэ 92 адямилы выль улон инты сётыны кулэ. Али 76 квартирая огкыл кутэмын, со пӧлысь 43-ез асваньбуретэ кутэмын ни. Эшшо 16 улон инты ар пумозь басьтозы. « 2021-тӥ арысен анай-атайтэк кылем но анай-атай чаклантэк кылем пиналъёслы юрттонъя улосвыл программа но ужа. Таяз арын 321 адямилы улон инты басьтыны сертификатъёс сётӥзы, со пӧлысь 304-ез соосты уже кутизы ни. Та программая ми азьветлӥсьёс шуыны луэ. Гудырикошконэ таӵе юрттэт сётонэз радъянъя федерал кат потӥз. Табере улосвыл катрадлыкез но соя тупатоно » Александр Бречалов, Удмуртилэн тӧроез Со воштонъёсъя улон инты басьтон яке ипотека пунэмез (кредит) ворсан понна федерал тыронъёс сётозы. Тодэ вайытом, Удмуртиысь федерал льготникъёс 2024-тӥ арын мерлыко юрттэт басьтон амалэз бырйыны кулэ. Тегъёс: улонинты юрттэт Мерлык Удмуртия анай-атайтэккылемъёс  